Ellert Þórarinsson ráðinn sem yfirvallarstjóri GR Ellert Þórarinsson hefur verið ráðinn sem yfirvallarstjóri Golfklúbbs Reykjavíkur og mun hefja störf um áramót . Ellert býr yfir mikilli menntun og reynslu í golfvallarfræðum og hefur unnið sem vallar - og verkefnastjóri hjá Golfklúbbi Brautarholts frá árinu 2009 . Ellert hóf störf sem sumarstarfsmaður hjá Golflklúbbi Akureyrar árið 1987 og tók í framhaldi ákvörðun um að mennta sig í golfvallarfræðum . Árið 1995 hóf hann nám í „ Greenkeeping “ við Elmwood College í Skotlandi og útskrifaðist þaðan árið 1997 . Ellert hefur sótt fjölda námskeiða í endurmenntun , t.d. við Landbúnaðarháskólann og hjá Vinnueftirlitinu . Undanfarin þrjú ár hefur hann setið í undanfaranefnd GSÍ og hefur tvisvar verið valinn vallarstjóri ársins , árin 2016 og 2018 . Samhliða þessu hefur Ellert einnig setið í stjórn SÍGÍ frá árinu 2017 . Starfsferill : Að námi loknu í Skotlandi hóf Ellert störf fyrir Golfklúbbinn Hamar á Dalvík og flutti því næst suður þar sem hann vann sem aðstoðarvallarstjóri hjá Golfklúbbnum Keili á árunum 1998 - 1999 . Leiðin lá aftur norður þar sem hann vann sem aðstoðarvallarstjóri og svo vallarstjóri hjá Golfklúbbi Akureyrar . Árið 2002 fékk Ellert tækifæri á að taka við starfi vallarstjóra hjá Skjeberg Golfklubb í Östfold , Noregi , þar starfaði hann í fimm ár og sótti mikla reynslu af því að starfa í blómlegu umhverfi golf og íþróttasvæða . Leiðin lá aftur heim til Íslands árið 2007 og við tók starf aðstoðarvallarstjóra hjá Golfklúbbnum Oddi þar til hann tók við starfi vallar - og verkefnastjóra hjá Brautarholti veturinn 2009 . Með ráðningunni er klúbburinn að leggja metnað sinn í það að gera góða velli ennþá betri fyrir komandi ár , við bjóðum Ellert velkominn til starfa .